**Tootmisriski kindlustuskate (Tarnijakrediidi kindlustuse lisa):**

6.1. Kindlustusandja hüvitab Kindlustusvõtjale Kindlustuspoliisi kehtivuse ajal toimunud tootmise peatamisega seotud kahjud, kui tootmise peatamine on tingitud

* + 1. Ostja maksejõuetusest (Üldtingimused p. 2.4.2.1);
    2. poliitilisest riskist (Üldtingimused p. 2.4.3).
  1. Kui Kindlustusvõtja omab informatsiooni kahju tekkimise võimalikkuse kohta, on ta kohustatud Kindlustusandjat sellest teavitama minimeerimaks võimalikku tootmisriski realiseerumisest tekkivat kahju. Kindlustusvõtja on kohustatud andma Kindlustusandja nõudmisel Kindlustusandjale informatsiooni, mis võimaldab kahju minimeerida.
  2. Tootmisriski kindlustuskate kehtib kuni eksporditava kauba Ostjale tarnimiseni.
  3. Tootmisriski realiseerumise korral on hüvitamisele kuuluva Kahjusumma arvutamise aluseks ekspordilepinguga seotud:
     1. tooraine, materjalide jms. soetusmaksumus;
     2. töötlemise, tootmise, toodangu ladustamise ja transpordi kulud;
     3. teenuse pakkumisega seotud kulud ja
     4. finantseerimiskulud.

Selliselt arvutatud summalt lahutatakse Kahjusumma leidmiseks:

* + 1. Ostja poolt ekspordilepingu täitmiseks tasutud maksed;
    2. valmis- ja pooltoodete ning tooraine ja materjalide müügist saadud summad;
    3. tagatiste, garantiide, õiguste ja nõuete müügist saadud summad.
  1. Kindlustusjuhtum loetakse toimunuks käesolevate eritingimuste punktis 6.1.1 nimetatud sündmuse toimumise kuupäeval või 6 kuu möödumisel arvates punktis 6.1.2 nimetatud riski realiseerumisest.
  2. Juhul, kui Kindlustusleping lõpetatakse tootmisperioodil ennetähtaegselt, peatub tootmisriski kindlustuskate kuupäeval, mil Kindlustusleping lõpeb. Kindlustusandja ei ole vastutav kahjude eest, mis tekivad pärast nimetatud kuupäeva.